b'\n_START_ARTICLE_\nM.2\n_START_SECTION_\nmSATA vs M.2\n_START_PARAGRAPH_\nKuna t\xc3\xa4nap\xc3\xa4eval muutuvad arvutid j\xc3\xa4rjest kompaktsemaks, siis peavad ka komponendid sealjuures v\xc3\xa4iksemaks minema. Selle jaoks loodi algselt mSATA liides, millega sai kasutada \xc3\xb5hukest kaarti, mis ikkagi suhtles sealjuures SATA-liidesega. M.2 standard on v\xc3\xb5rreldes mSATA-ga oma suuruses paindlikum ja rohkem arenenud kasutajaliidesega, mis teeb M.2 liidese kasutamise eriti sobilikuks v\xc3\xa4ikestes seadmetes. Erinevalt mSATA-st toetab M.2 nii kahe- kui ka \xc3\xbchepoolseid kaarte._NEWLINE_mSata juures oli \xc3\xbcheks probleemiks SATA 3.0 standard, mis piiras kiiruse 600 MB/s juurde, mida paljud SSD-d juba t\xc3\xa4na \xc3\xbcletavad. Selle probleemi lahendamiseks loodi uus M.2 liides SATA versiooni 3.2 spetsifikatsiooni all, mis on k\xc3\xb5ige levinum M.2 liidese kasutusala.\n_START_SECTION_\nV\xc3\xa4limus ja suurused\n_START_PARAGRAPH_\nM.2 \xc3\xbcks eesm\xc3\xa4rk oli ka v\xc3\xa4hendada andmesalvestuskomponentide \xc3\xbcldist suurust. Seda saavutati mitmel moel. Esiteks tehti v\xc3\xb5rreldes mSATA liidesega, M.2 eelk\xc3\xa4ijaga, on M.2-kaardid \xc3\xb5hemad ning l\xc3\xbchemad. M.2-kaardid on vaid 22\xc2\xa0mm laiad ja kuni 30\xc2\xa0mm pikad, v\xc3\xb5rreldes 30\xc2\xa0mm laiade ja 50\xc2\xa0mm pikkuste mSATA kaartidega. M.2 kaardid toetavad aga ka kuni 110\xc2\xa0mm pikkuseid kaarte, mis annab rohkem ruumi kiipide jaoks. Lisaks toetab M.2 liides nii \xc3\xbche- kui ka kahepoolseid kaarte. \xc3\x9chepoolsed kaardid on v\xc3\xa4ga \xc3\xb5hukesed ja neid on hea kasutada n\xc3\xa4iteks \xc3\xb5hukeste s\xc3\xbclearvutite komponentidena. Kahepoolsed kaardid seejuures lubavad aga kaks korda rohkem kiipe, mis t\xc3\xa4hendab rohkem andmesalvestusruumi. Paljud s\xc3\xbclearvutid aga kasutavad ainult \xc3\xbchepoolset konnektorit, mis t\xc3\xa4hendab, et nad ei saa kasutada kahepoolseid kaarte._NEWLINE_M.2 kaardid on ristk\xc3\xbclikukujulised ning neil on \xc3\xbches otsas konnektor ja teise otsa keskel poolkuukujuline kinnitamiseks m\xc3\xb5eldud auk. Iga \xc3\xbchendusklemm talub kuni 50\xc2\xa0V pinget ja 0,5\xc2\xa0A voolu. Konnektor ise talub kuni 60 \xc3\xbchendamist._NEWLINE_M.2 standard lubab moodulite laiuseks 12, 16, 22 v\xc3\xb5i 30\xc2\xa0mm ja pikkuseks 16, 26, 30, 38, 42, 60, 80 ja 110\xc2\xa0mm. Kaartide juures kasutatakse pikkuse ja laiuse n\xc3\xa4itamiseks nelja- v\xc3\xb5i viienumbrilist koodi. N\xc3\xa4iteks: 2260 t\xc3\xa4hendab, et kaart on 22\xc2\xa0mm lai ja 60\xc2\xa0mm pikk; 22110 t\xc3\xa4hendab, et kaart on 22\xc2\xa0mm lai ja 110\xc2\xa0mm pikk._NEWLINE_M.2 kaart paigaldatakse arvutisse emaplaadil oleva pistiku sisse ja kruvitakse \xc3\xbche kruviga kinni. Komponente saab panna plaadi m\xc3\xb5lemale poolele, maksimaalne komponendi paksus on 1,5\xc2\xa0mm \xc3\xbche poole kohta. Kahe- ja \xc3\xbchepoolsetel plaatidel on erinevad pistikud, kuna emaplaadi ja M.2 laienduskaardi vahel peab olema piisavalt ruumi ning kahepoolsed kaardid on paksemad. Emaplaadid, millele saab paigutada pikemaid kaarte, saab ka tavaliselt paigaldada l\xc3\xbchemaid kaarte, kuna plaat v\xc3\xb5imaldab mitmeid kohti paigalduskruvi kinnitamiseks._NEWLINE_M.2 moodulid v\xc3\xb5ivad olla ka plaadi k\xc3\xbclge kinni joodetud. Nende puhul on tegemist alati \xc3\xbchepoolsete kaartidega, millel ei ole klemme.\n_START_SECTION_\nEnergias\xc3\xa4\xc3\xa4stlikkus\n_START_PARAGRAPH_\nS\xc3\xbclearvutitel on akudel p\xc3\xb5hinev piiratud kasutusaeg. SSD-s on juba v\xc3\xa4hendanud s\xc3\xbclearvutite energiakulu, aga kuna M.2 liides on SATA 3.2 spetsifikatsiooni all, siis kaasneb ka muid funktsioone. \xc3\x9cks nendest on DevSleep. Kuna suurem osa s\xc3\xbcsteemidest l\xc3\xa4hevad kaane kinni panemisel unere\xc5\xbeiimi, mitte ei l\xc3\xbclita ennast v\xc3\xa4lja, siis tuleb andmete kiire taastamise jaoks osa andmeid aktiivsena hoida. See t\xc3\xa4hendab seda, et aku varustab pidevalt andmekandjat energiaga. DevSleep v\xc3\xa4hendab M.2 SSD-de kasutatava energia hulka akust, luues uue madalama energiakuluga seisundi. See pikendab s\xc3\xbclearvutite, mis pannakse v\xc3\xa4lja l\xc3\xbclitamise asemel unere\xc5\xbeiimi, aku kestvust.\n_START_SECTION_\nOperatsioonis\xc3\xbcsteemide tugi\n_START_PARAGRAPH_\nWindows 10 on uuendatud t\xc3\xa4ielikult uusi PCIe ja NVMe kasutama, kui riistvara seda lubab. Vanematel versioonidel v\xc3\xb5ib olla M.2 kasutamine v\xc3\xb5imalik lisadraiverite paigaldamisel._NEWLINE_Windowsi operatsioonis\xc3\xbcsteemidel v\xc3\xb5ib olla aga probleeme kui PCIe M.2 on kasutusel esmase/alglaaditava andmekandjana._NEWLINE_Apple on arendanud OS X-i kasutama PC siini ka alglaaditava SSD-ga. Apple vahetas oma SSD seadmed \xc3\xbcle PCIe\xe2\x80\x99le juba 2013 MacBook Airil, enne kui M.2 spetsifikatsioonid l\xc3\xb5plikud olid.'